נישואי קטינים

נישואי קטינים הם נישואים פורמליים או בלתי פורמליים, בין קטין מתחת לגיל הבגירות (בדרך כלל גיל 18) לבין מבוגר או קטין אחר.<ref name="Definitions">*
* 
*
*</ref> רובם המכריע של נישואי הקטינים הם בין ילדה לגבר,<ref name="Parsons"></ref><ref name="Atkinson"></ref> ומקורם באי-שוויון המגדרי.<ref name="Parsons" /><ref name="Child Marriage"></ref>

על אף שגיל הבגירות וגיל הנישואים נקבעים בדרך כלל לגיל 18, שניהם משתנים בין מדינות וטריטוריות, ולכן גיל הנישואים עשוי להיות גדול או קטן מגיל הבגירות במדינה/טריטוריה מסוימת.<ref name="Gastón"></ref> גם כאשר הגיל נקבע ל-18 שנים, מסורות תרבותיות שונות עשויות לעקוף את החקיקה, ותחומי שיפוט רבים מתירים נישואים מוקדמים יותר בהסכמת הורים או בנסיבות מיוחדות, כגון היריון בגיל הנעורים.<ref name="Nour child marriage"></ref>

נישואי קטינים מפרים את זכויות הילדים, ועשויים להביא השלכות ארוכות טווח על הילדים שהתחתנו. עבור בנות, בנוסף לבעיות בריאות הנפש והיעדר גישה להזדמנויות השכלה וקריירה,<ref name="Parsons" /> עשויות לקבל תופעות לוואי שליליות כתוצאה מהיריון מוקדם (כולל היריון בגיל הנעורים) ולידה.<ref name="Gastón" /> לפי מעט מחקרים שבוצעו על בנים שנישאו בנישואים קטינים, ניתן לדעת כי ההשפעות עליהם כולל התכוננות לקויה לאחריות מסוימת כגון פרנסת המשפחה, אבהות מוקדמת והיעדר גישה לחינוך והזדמנויות קריירה.<ref name="Gastón" /> נישואי קטינים הם חלק מהנוהג של אירוסי קטינים, הכולל לרוב נישואי חוזה אזרחיים ואישור בית המשפט.<ref name="cohabitation"></ref><ref name="cohabitteen">Sharon K. Houseknecht and Susan K. Lewis, "Explaining Teen Childbearing and Cohabitation: Community Embeddedness and Primary Ties", Family Relations, Vol. 54, No. 5, Families and Communities (Dec., 2005), pp. 607–620</ref> הגורמים לנישואי קטינים כוללים, בין היתר, עוני, מוהר, נדוניה, מסורות תרבותיות, לחצים דתיים וחברתיים, מנהגים אזוריים, חשש שהילד יישאר לא נשוי בבגרותו, אנאלפביתיות וחוסר יכולת נתפסת של נשים לעבוד תמורת כסף.<ref name="icrwchild"></ref><ref name="africachild"></ref> מחקר שבוצע על ידי אונסק"ו מצביע על כך שחינוך מיני מקיף יכול לסייע במניעת נישואי קטינים.<ref></ref>

נישואי קטינים היו נפוצים לאורך ההיסטוריה וממשיכים להיות נפוצים למדי, במיוחד במדינות מתפתחות, כולל באפריקה,<ref></ref><ref name="unfpa.org"></ref> דרום אסיה,<ref>[http://www.unicef-irc.org/publications/pdf/digest7e.pdf Early Marriage, Child Spouses] UNICEF, See section on Asia, page 4 (2001)</ref> דרום-מזרח אסיה,<ref></ref><ref></ref> מערב אסיה,<ref name="pbs2010" /><ref></ref> אמריקה הלטינית,<ref name="pbs2010"></ref> ואוקיאניה.<ref> (See section on Oceania.)</ref> עם זאת, אפילו במדינות מפותחות (כגון 44 מדינות בארצות הברית), עדיין ניתן לקיים נישואי קטינים (עם החרגות מסוימות).<ref name="auto"></ref>

השכיחות של נישואי קטינים יורדת ברוב חלקי העולם. לפי נתוני קרן החירום הבין-לאומית של האומות המאוחדות לילדים לשנת 2018, כ-21% מהנשים הצעירות ברחבי העולם (בגילאי 20 עד 24) היו נשואות בילדותן. אחוז זה מהווה ירידה של 25 אחוזים לעומת 10 שנים קודם לכן.<ref></ref> המדינות עם השיעורים הגבוהים (למעלהה מ-50%) ביותר שנצפו של נישואי קטינים (מתחת לגיל 18) היו ניז'ר, צ'אד, מאלי, בנגלדש, גינאה, הרפובליקה המרכז-אפריקאית, מוזמביק ונפאל.<ref name="unicef12a"></ref> על פי סקרים מרובים שבוצועו ב-2003–2009, ניז'ר, צ'אד, בנגלדש, מאלי ואתיופיה היו המדינות עם שיעורי נישואי קטינים גבוהים מ-20% מתחת לגיל 15.<ref>[https://www.economist.com/blogs/dailychart/2011/02/child_brides Child brides – For poorer, most of the time] The Economist (February 28, 2011)</ref><ref>[http://www.fordfoundation.org/2011-annual/youth-sexuality-and-rights/map/#/married-by-15/Niger Child Marriage] Ford Foundation (2011)</ref> בכל שנה, כ-12 מיליון בנות בעולם נישאות מתחת לגיל 18.<ref></ref>

== ראו גם ==
* נישואים בכפייה
* נישואים בהלכה
* גיל הנישואים
* נישואים באסלאם
* היריון בגיל נעורים
* אפקט וסטרמרק

== קישורים חיצוניים ==

== הערות שוליים ==

*